ગીર-ગઢડાના ધોકડવા ગામે વીજપોલ પર રિપેરીંગ કરવા ચડેલા વીજકર્મીનું પોલ પરથી પટકાતા ગંભીર ઈજાના કારણે મોત થયું હતું. આ અકસ્માત બાદ મૃતકના પરિવારજનોએ પૂત્રના મોત માટે પીજીવીસીએલના અધિકારીઓ કારણભૂત હોવાનો આક્ષેપ કરી અધિકારી સામે ગુનો નોંધવાની માંગ સાથે મૃતદેહ સ્વીકારવાનો ઈન્કાર કરી દીધો હતો. ૨૮ કલાકના અંતે દોડી આવેલા ઉચ્ચ પોલીસ અધિકારીએ જવાબદાર અધિકારીઓ સામે ગુનો નોંધવાની ખાતરી આપી હતી. જેના પગલે મૃતકના પરિવારજનોએ મૃતકની અંતિમવિધી હાથ ધરી હતી.